పాకాల తిరుమల్ రెడ్డి (జనవరి 4, 1915 - అక్టోబర్ 21, 1996) చిత్రకళారంగంలో పి.టి.రెడ్డి గా చిరపరిచితుడు. అంతర్జాతీయ ఖ్యాతినార్జించిన చిత్రకారుల్లో పి.టి.రెడ్డి ముఖ్యుడు. ఆరు దశాబ్దాలుగా చిత్రకళారంగంలో అలుపెరుగని కృషి చేసిన మహనీయుడు ఆయన. మరణించే వరకు కుంచెలను రంగరించిన తెలంగాణ చిత్రకారుడాయన.
కరీంనగర్ జిల్లా అన్నారం గ్రామంలో 1915, జనవరి 4 న జన్మించాడు. 1942లో బొంబాయి సర్ జె.జె.స్కూల్ ఆఫ్ ఆర్ట్స్ నుంచి చిత్రకళల మొదటి ర్యాంకుతో డిప్లొమా పొందాడు. దేశంలోని అన్ని ముఖ్య పట్టణాల లోనే కాక ఆస్ట్రేలియా, యు.కె, జపాన్, పశ్చిమ జర్మనీ తదితర విదేశాల్లో సైతం చిత్రకళాప్రదర్శనలు నిర్వహించాడు.
ఆంధ్రప్రదేశ్ లలితకళా అకాడమీ విశిష్ట సభ్యునిగా, కార్యదర్శిగా, అధ్యక్షుడిగా అనేక హోదాల్లో పనిచేసాడు. అత్యంత ప్రతిష్ఠాత్మకమైన అవార్డులెన్నో అందుకున్నాడు. హైదరాబాదు నారాయణ గూడ లోని తన నివాసాన్ని ఒక పెద్ద చిత్రకళా ప్రదర్శనా నిలయంగా తీర్చిదిద్దిన పి.టి.రెడ్డి చిరస్మరణీయుడు. తెలంగాణ జీవితం, ఘర్షణ, పల్లెటూరు రైతు, చిక్కిన స్త్రీ, ఆందోళనలు అన్నీ కలిసిపోయిన రంగుల నైపుణ్యం ఆయనది. హైదరాబాద్, బొంబాయి వీధులు, ఆర్థిక, రాజకీయ, సాంఘిక ప్రభావాలు, మార్మిక, తాంత్రిక, శృంగార భావనల సమ్మిశ్రితం ఆయన కళ. కర్రతో, రాతితో ఆయన మలిచిన శిల్పాలు ప్రత్యేకం.
paakaala tirumal reddi (janavari 4, 1915 - actober 21, 1996) chitrakalaaramgamlo pi.ti.reddi gaa chiraparichitudu. antarjaatiiya khyaatinaarjinchina chitrakaarullo pi.ti.reddi mukhyudu. aaru dasaabdaalugaa chitrakalaaramgamlo aluperugani krushi chesina mahaneeyudu aayana. maraninche varaku kunchelanu rangarinchina telamgaana chitrakaarudaayana.
karinnagar jilla annaram graamamlo 1915, janavari 4 na janminchaadu. 1942loo bombai sar je.je.scool af arts nunchi chitrakalala modati ryaankutho diploma pondaadu. desamloni anni mukhya pattanaala lone kaaka australia, yu.ke, japan, paschima jarmani taditara videsaallo saitam chitrakalaapradarsanalu nirvahinchaadu.
andhrapradesh lalitakalaa akadami visishta sabhyunigaa, kaaryadarsigaa, adhyakshudigaa aneka hodallo panichesaadu. atyanta pratishtaatmakamaina avaardulenno andukunnadu. haidaraabaadu narayana gooda loni tana nivaasaanni oka pedda chitrakala pradarsanaa nilayamgaa teerchididdina pi.ti.reddi chirasmaraneeyudu. telamgaana jeevitam, gharshana, palleturu raitu, chikkina stree, aandolanalu annee kalisipoyina rangula naipunyam aayanadi. hyderabad, bombai veedhulu, aardhika, rajakeeya, saanghika prabhaavaalu, maarmika, taantrika, shrungaara bhavanala sammisritam aayana kala. karratho, raatitoe aayana malichina shilpaalu pratyekam.